

 REPUBLIKA HRVATSKA

 ZAGREBAČKA ŽUPANIJA

 OPĆINA KLOŠTAR IVANIĆ

 OPĆINSKO VIJEĆE

KLASA: 021-05/21-01/01

URBROJ: 238-14-01-23-35

Kloštar Ivanić, 18.04.2023.

 Z A P I S N I K

Sa 13. sjednice Općinskog vijeća Općine Kloštar Ivanić, održane dana 18.04.2023. godine (utorak) s početkom u 16,00 sati u općinskoj vijećnici, Školska 22, I kat. Sjednicu otvara predsjednik Općinskog vijeća Općine Kloštar Ivanić, Miljenko Majdek.

Zapisnik vodi Lidija Zubatović.

Sjednica je javna.

PRISUTNI VIJEĆNICI:

Miljenko Majdek, Branko Šafran, Damir Kašnar, Đurđica Grganja, Zlatko Bunjevac, Mislav Lukša, Jozo Vuković,Martina Huzanić, Ivo Ćosić

Miroslav Hlad dolazi u 16,35

Anita Sušac dolazi u 16,38

Kristina Borić dolazi u 18,05

ODSUTNI VIJEĆNICI:

Božidar Balenović

OSTALI PRISUTNI:

Načelnik Općine Kloštar Ivanić – Željko Filipović

Sanela Đura, pročelnica Jedinstvenog Upravnog odjela OKI

Mateja Šviglin, pravni referent

Vesna Gregčević, predstavnica Obiteljskog radija Ivanić d.o.o.

Snimatelj Obiteljskog Radio Ivanića- Zvonimir Gaiger

**Ravnateljica Dječjeg vrtića Proljeće, Grozdana Jakovljević,**

**Predstavnica Ivakop d.o.o. Ivanić Grad, Gordana Tovernić**

**Miljenko Majdek**

**Sukladno članku 106. Poslovnika Općinskog vijeća Općine Kloštar Ivanić prije utvrđivanja dnevnog reda izvršiti će se usvajanje zapisnika sa 12. sjednice Općinskog vijeća.**

**Otvara se rasprava.**

**Mislav Lukša: Postavio sam vijećničko pitanje na prošloj sjednici na koje sam tražio pismeni odgovor.**

Molio sam odgovor načelnika u pismenom obliku potpisan i pečatiran.

Nisam dobio traženo. Molim da odgovori budu uredni i korektni te potpisani i pečatirani.

**Zatvara se rasprava i daje se na glasanje, usvajanje zapisnika sa 12. sj.**

Konstatira se da je u vijećnici prisutno 9 vijećnika.

Jednoglasno se usvaja zapisnik sa 12 sjednice vijeća održane dana 23.02.2023.god.

 **D n e v n i r e d :**

1. Aktualni sat
2. Rasprava o Izvješću o radu davatelja usluge – Ivakop d.o.o. Ivanić-Grad i donošenje Zaključka,

Izvjestitelj: direktorica Sanja Radošević

1. **Rasprava o Godišnjem obračunu financijskog plana Dječjeg vrtića Proljeće za 2022. godinu i donošenje Zaključka,**

 **Izvjestitelj: ravnateljica DV**

1. Rasprava i usvajanje Godišnjeg izvještaja o izvršenju Proračuna Općine Kloštar Ivanić za razdoblje od 01. siječnja do 31. prosinca 2022. godine,

 Izvjestitelj: općinski načelnik

1. Rasprava o prijedlogu i donošenje Odluke o raspodjeli rezultata Općine Kloštar Ivanić za 2022. g.,

 Predlagatelj: općinski načelnik

1. Rasprava o Izvješću o radu Općinskog načelnika Općine Kloštar Ivanić za razdoblje srpanj – prosinac 2022. godine i donošenje Zaključka,

Izvjestitelj: općinski načelnik

1. Rasprava o Izvješću o obavljenoj provjeri provedbe naloga i preporuka danih u reviziji učinkovitosti upravljanja nogometnim stadionima i igralištima **u vlasništvu jedinica lokalne samouprave na području Zagrebačke županije u 2017. i 2018. godini i donošenje Zaključka,**

 Predlagatelj: općinski načelnik,

8. Rasprava o prijedlogu i donošenje:

 a) Izvješća o izvršenju Programa građenja komunalne infrastrukture na području Općine

 Kloštar Ivanić za 2022. g.,

 b) Izvješća o izvršenju Programa održavanja komunalne infrastrukture na području Općine

 Kloštar Ivanić u 2022. g.,

 c) Izvješća o izvršenju Programa javnih potreba u poljoprivredi Općine Kloštar Ivanić za 2022.

 g.,

 d) Izvješća o izvršenju Programa javnih potreba u predškolskom odgoju i obrazovanju za 2022.

 g.,

 e) Izvješća o izvršenju Programa socijalnih potreba Općine Kloštar Ivanić u 2022. g.,

 f)Izvješća o izvršenju Programa javnih potreba u kulturi za 2022. g. i

 g) Izvješća o izvršenju Programa javnih potreba u sportu za 2022. g.

 h) Izvješća o izvršenju Programa korištenja sredstava od zakupa prodaje, prodaje izravnom

 pogodbom, privremenog korištenja i davanja na korištenje izravnom pogodbom

 poljoprivrednog zemljišta u vlasništvu Republike Hrvatske na području Općine Kloštar

 Ivanić za 2022. godinu,

 i) Izvješća o izvršenju Programa utroška sredstava naknade za zadržavanje nezakonito

 izgrađenih zgrada u prostoru za 2022. godinu,

 j) Izvješća o izvršenju Programa utroška sredstava šumskog doprinosa za 2022. godinu,

 Izvjestitelj: općinski načelnik

9. Rasprava o prijedlogu i donošenje:

 a) I. Izmjena i dopuna Programa građenja komunalne infrastrukture za 2023. g.,

 b) **I.** Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

 **P**redlagatelj: općinski načelnik

10. Rasprava o prijedlogu i donošenje Odluke o koeficijentima za obračun plaća službenika i

 namještenika Jedinstvenog upravnog odjela Općine Kloštar Ivanić,

 Predlagatelj: općinski načelnik

11. Rasprava o prijedlogu i donošenje Odluke o dugoročnom kreditnom zaduženju Općine Kloštar

 Ivanić kod HBOR-a,

 Predlagatelj: općinski načelnik

12. Razno.

Mislav Lukša traži predsjednika Općinskog vijeća da pročita točke dnevnog reda kako bi slušatelji Obiteljskog radija mogli čuti o kojim se točkama raspravlja.

Predsjednik Općinskog vijeća predlaže dopunu dnevnog reda sa točkom 12. koja bi glasila:

Rasprava i donošenje Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike hrvatske na području Općine Kloštar Ivanić.

Daje na glasanje prijedlog za dopunu.

Jednoglasno se usvaja dopuna točke tako da ista glasi:

Rasprava i donošenje Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike hrvatske na području Općine Kloštar Ivanić.

Daje se na glasanje cjelokupni dnevni red sa nadopunom.

Jednoglasno se usvaja predloženi dnevni red sa nadopunom.

 **T o č k a 1.**

Aktualni sat

Izvješće načelnika Željka Filipovića o aktivnostima u periodu od održavanja prošle sjednice vijeća do sadašnjeg.

Vezano za zakup poljoprivrednog zemljišta izradili smo ugovore prema dogovoru sa županijskim državnim odvjetništvom, te sada očekujemo njihovu suglasnost koja je sastavni dio tih ugovora prije potpisivanja. Slijedi zatim potpisivanje te nakon toga uvođenje u posjed.

Isto tako dobivena je suglasnost za prodaju poljoprivrednog zemljišta prema odluci sa zadnje sjednice vijeća. Isto je proslijeđeno županijskom državnom odvjetništvu i očekujemo da nam daju zeleno svijetlo za pisanje ugovora sa ponuditeljem.

Radovi sa izvođačem radova na Rekonstrukciji vatrogasnog doma u Kloštru sa tvrtkom Hidroregulacija Bjelovar d.d. su u tijeku. Radovi teku po planu uz trenutno malo lošije vremenske uvjete. Za te radove smo krajem godine potpisali a ove godine dobili sredstva iz Zagrebačke Županije za sufinanciranje sredstvima iz Evropskog poljoprivrednog fonda za ruralni razvoj u iznosu od 65.757,78€. Treba napomenuti i da se veliki dio sredstava za dom predviđen je iz mjere 7.4.1. Ruralnog razvoja iz Evropskih fondova.

Raspisan je javni natječaj za prenamjenu pučkog doma u Ščapovcu u dječji vrtić sukladno glavnom projektu. Isto tako je raspisan i natječaj za nasip na streljani u Lipovcu Lonjskom koji će se dijelom sufinancirati iz sredstava EU fondova preko natječaja Lag Moslavina.

Raspisan je i javni natječaj za održavanje cesta na području OKI. U tijeku je i javni natječaj za izgradnju nogostupa u Lipovcu Lonjskom.

Trenutno je ocjena ponuda za te natječaje te sukladno predviđenim sredstvima i kad imamo završen pregled ponuda će povjerenstvo donijeti odluke o prihvaćanju ili neprihvaćanju istih.

Ministarstvo znanosti je sklopilo ugovor za proširenje dječjeg vrtića Proljeće te sukladno tom ugovoru dali smo plan kada bi isto krenulo u realizaciju. Plan je da se krene u realizaciju iduće godine iz više razloga: jako mali iznos sufinanciranja cca 20% od projekta iz tog programa. Imamo informaciju da država nalazi načina kako riješiti ostatak iz nekih izvora, problem što dogradnja ne može započeti prije ljeta a već na jesen biti useljivo, isto tako mora se napraviti u sklopu svega i spajanje sa postojećim a to se može samo u 7,8 mjesecu. Zato je plan za iduću godinu a rok za završetak svega po ugovoru je 30.6.2026.

Potpisan je ugovor za radove na Aglomeraciji Ivanić u čijem je sklopu i dio južne odvodnje samoga Kloštar Ivanića i Sobočana. Dužnost je izvoditelja da napravi izvedbene projekte te krene u radove po informaciji do 1.7. ove godine. Rok izvođenja 33 mjeseca.

Radovi I dalje teku na izgradnji mreže širokopojasnog interneta na cijelom području općine gdje se ujedno i zamjenjuju stari stupovi el. mreže sa novima i zamjenjuju se sami vodiči el. energije na istima tamo gdje je to nužno gdje žice nisu sve u jednom kabelu.

ŽUC Zagrebačke Županije i dalje radi na sanaciji 4 mosta i jednog propusta na području naše općine.

Sljedeće projekte smo prijavili ili su u pripremi za predaju na natječaje koji su objavljeni a to su:

|  |  |  |
| --- | --- | --- |
| 2023 | prijavljeno  |  |
| MINISTARSTVO GRADITELJSTVA - NOGOSTUP LIPOVEC  |                                50.000,00     |  |
| MRRFEU - VRTIĆ ŠČAPOVEC |                              100.000,00     |  |
| MINISTARSTVO TURIZMA I SPORTA – STRELJANA Lipovec |                                66.094,55     |  |
| ZAGREBAČKA ŽUPANIJA- KONTROLA POPULACIJE PASA                              cca                                       | 3.300,00 |  |
| ZAGREBAČKA ŽUPANIJA- IZRADA PROJEKTNE DOKUMENTACIJE II. DOGRADNJA VRTIĆA |                                13.000,00     |  |
| ZAGREBAČKA ŽUPANIJA- NOGOSTUP LIPOVEC - u pripremi            cca |                              130.000,00     |  |
| ZAGREBAČKA ŽUPANIJA- DJEČJI VRTIĆ ŠČAPOVEC - u pripremi    cca |                                66.361,00     |  |

Dana 11.4. održan je sastanak sa MO i udrugama po pitanju organizacije Zelene čiste 22.4. na Dan planete zemlje i po pitanju razgovora sa MO o planovima za radove i potrebama istih u ovoj i idućim godinama.

Đurđica Grganja : U ime MO Kloštar Ivanić, šta se poduzima i šta će se poduzeti po pitanju EKOFLORA i širenja neugodnog mirisa sa kompostane?

Pitanje u ime mjesnog odbora Kloštar Ivanić, stanovnici se bune da ima puno lisica.

Da li postoji suradnja sa lovačkim društvom ili nekim drugim institucijama da se spriječi ugroza od strane lisica?

Načelnik Željko Filipović: Općina Kloštar Ivanić je u kontaktu sa predstavnicima EKOFLORA i odgovaramo na upite građana u eter Obiteljskog radija u emisiji „Kaj te muči njofra“po pitanju neugodnih mirisa. 15.02. bila je inspekcija u kompostani, 14.02. osobno sam obišao istu i tada u tom trenutku nije bilo neugodnih mirisa. Ponekad se osjeća neugodan miris koji ovisi i o smjeru vjetra koji puše. Tvrtka „Ekoflor“ organizira dane otvorenih vrata kada će se ista moći obići i uvjeriti u način i kvalitetu poslovanja.

Jedina mogućnost je da se postave mjerne stanice koje mjere količinu neugodnih mirisa, i tada bi uz pokazatelje o istom mogli utjecati na nadležne službe.

Ista posjeduje dozvolu do 10.mj. 2025. godine za rad.

Dozvolu za rad izdalo je Ministarstvo i Fond za zaštitu okoliša i nadležne službe Zagrebačke županije.

Pročelnica JUO OKI, Sanela Đura daje informaciju po pitanju problematike lisica.

Na prošloj sjednici OV načelnik Vas je upoznao da je OKI dala izraditi Program zaštite divljači.

Potrebno je sklopiti Ugovor sa ovlaštenikom koja će u suradnji sa lovačkim društvom, koja će u okviru svoje ovlasti djelovati i pristupiti istrebljivanju te divljači prema navedenom Programu koji je osnova da se istom može pristupiti.

Mislav Lukša:

Pitanje se odnosi na prometno rješenje u našoj općini.

Oko Uskrsnih blagdana u ul. Kralja Tomislava dogodila se prometna nezgoda koja pukim slučajem nije uzrokovala teže posljedice.

Kada se misli načelniče, barem jedan usporivač prometa postaviti u OKI?

Kada misliš nešto učiniti u suradnji sa županijskim cestama?

Općina je puna rupa na cestama, pune ceste sipine, uklonjenih prometnih znakova i ostalih komunalnih problema.

Gdje je komunalni redar, zašto je nema na vijeću, zašto ne odgovara na postavljena pitanja vijećnika?

Sve odluke koje su donesene su sa tvojim potpisom načelniče ili donesene tvojom većinom u vijeću. Ti si jedini odgovoran za sve. Kada misliš povući odluku i smanjiti količinu dovoza otpad u EKOFLOR koju si dopustio i omogućio prostornim planom općine koji se povećao za 7 puta više.

Uništena je prometnica u Dugoj ulici. Kada će se maknuti taj otpad iz Duge ulice?

Smetlište se ne radi na brdu, kad je kao ovo na brdu uvijek se osjeća smrad.

Javni bunari, postoji li mogućnost da se ti bunari očiste i u kojem roku će se to učiniti?

Načelniče molim da se očitujete o viziji razvoja općine u narednih 10 godina.

Načelnik Željko Filipović:

Vezano za promet, 2019. god od strane ŽUC-a preporuka je da se na županijskim cestama ne postavljaju „ležeći policajci“, zato smo na iste išli samo postavljanjem svjetleće signalizacije na obilježene pješačke prijelaze.

U Predavcu kod doma, na zahtjev roditelja zatražili smo izradu projektne dokumentacije i kroz komunalnu investiciju održavanja riješit ćemo problem na tom dijelu ceste.

Na ostalim lokalnim cestama u suradnji sa mjesnim odborima treba predložiti i sugerirati da stavimo obilježja na pojedinim lokacijama.

Prometna nezgoda koja se nedavno desila u Ul. Kralja Tomislava nije vezana uz nedostatak prometnih znakova već uz nepažnju vozača. Studija prometa je napravljena gdje su uključena i usvojena raskrižja i njihovo prometno rješenje.

Što se tiče Ekoflora d.o.o. ja nisam taj koji ga je tu doveo već isti ima sve potrebne dozvole za rad od nadležnih službi. Sva rješenja o odobrenju za rad dobivena su od Ministarstva i Fonda za zaštitu okoliša i nadležnih službi Zagrebačke županije. Ne možete govoriti da je Općina Kloštar Ivanić nešto dozvolila. Te dozvole nemaju veze sa Prostornim planom.

Za javne bunare na 6 mjesta poslali smo poziv za dostavu ponuda za čišćenje. U dogledno vrijeme kad dobijemo ponudu pristupit će se čišćenju i na mjestima gdje su ljudi tražili.

Što se tiče razvoja općine u narednih 10 godina dostaviti ćemo vam u **pismenom obliku.**

Miroslav Hlad: Tražim odgovor i to precizniji odgovor u vezi prometnica i Duge ulice u kojem vremenskom roku i kada će se sanirati Duga ulica? Kada će se riješiti promet u istoj ulici?

Kada krećemo u izradu Dječjeg vrtića u Ščapovcu?

Kada će se riješiti bunari?

Načelnik Željko Filipović: Vezano za Dugu ulicu i prometnu problematiku, u ovom tjednu sklopiti će se ugovor za održavanje ceste i dati zahtjeve za EU sredstva i sa županijskom upravom za ceste da vidimo rješenje i asfaltiranje cesta na području OKI poslije sanacije mostova. Zajedno sa ŽUC-om obići prometnice i od njih zatražiti da to saniraju. Uputit ćemo zahtjev za čišćenje bankina, sanaciju i ostalo.

Što se tiče uređenja prostora za namjenu dječjeg vrtića u Ščapovcu, nakon izglasavanja rebalansa od 15.05. uvesti izvođača u izgradnju. Do početka nove školske godine da se počne koristiti.

Miljenko Majdek: U vezi mostova koji se saniraju u Bešlincu, Staroj Marči i ostali da li se može urgirati na što skorijoj sanaciji radi poljoprivrednika koji moraju na svoje zemljište dolaziti preko mosta, sada kreću poljoprivredni radovi pa da se tim poljoprivrednicima omogući dolazak da ne moraju dolaziti okolnim prometnicama na svoju zemlju radi obrade iste.

Načelnik Željko Filipović: Što se tiče mosta u Staroj Marči radovi se predviđaju završiti do 23.04. sve ovisi o vremenskim prilikama. Da bi radovi bili kvalitetnije izvedeni ne mogu se izvoditi po nepovoljnim vremenskim uvjetima.

Anita Sušac: Pitanje se odnosi na igrališta u parku hrvatskih branitelja u Kloštru.

Da li je mogućnost posaditi drveće, cvijeće, postaviti koševe da to djeci i roditeljima bude ugodnije druženje?

Načelnik Željko Filipović: Predviđena je sadnja drveća i ostalih sadnica i da se to uredi za što ugodniji boravak djece i roditelja.

Zaključuje se aktualni sat.

 **T o č k a 2.**

Rasprava o Izvješću o radu davatelja usluge – Ivakop d.o.o. Ivanić-Grad i donošenje Zaključka,

Izvjestiteljica, predstavnica Ivakop d.o.o. Ivanić-Grad Gordana Tovernić, upoznaje prisutne sa Izvješćem o radu davatelja usluge.

Otvara se rasprava.

Zatvara se rasprava i daje se na glasanje.

Konstatira se da je u vijećnici prisutno 9 vijećnika.

Jednoglasno se donosi

 **Z A K L J U Č A K**

 o izvješću o radu davatelja javne usluge - Ivakop d.o.o. Ivanić-Grad za 2022. godinu

 I.

Općinsko vijeće raspravljalo je o izvješću o radu davatelja javne usluge Ivakop d.o.o. za 2022. godinu prema članku 69. stavak 4. Zakona o gospodarenju otpadom (NN 84/21) i članku 22. Uredbe o gospodarenju komunalnim otpadom (NN 50/17, 84/19) te isto primilo na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 3.**

**Rasprava o Godišnjem obračunu financijskog plana Dječjeg vrtića Proljeće za 2022. godinu i donošenje Zaključka,**

Izvjestiteljica, ravnateljica Dječjeg vrtića „Proljeće“ Grozdana Jakovljević, upoznaje prisutne sa **Godišnjim obračunom financijskog plana Dječjeg vrtića Proljeće za 2022. godinu**

Otvara se rasprava.

Zatvara se rasprava i daje se na glasanje.

Konstatira se da je u vijećnici prisutno 10 vijećnika.

Jednoglasno se donosi

 **Z A K L J U Č A K**

 o godišnjem obračunu Financijskog plana

 Dječjeg vrtića Proljeće Kloštar Ivanić za 2022. g.

 I.

Općinsko vijeće raspravljalo je o godišnjem obračunu Financijskog plana Dječjeg vrtića Proljeće Kloštar Ivanić za 2022. g. , te isto prima na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 4.**

Rasprava i usvajanje Godišnjeg izvještaja o izvršenju Proračuna Općine Kloštar Ivanić za razdoblje od o1. siječnja do 31. prosinca 2022. Godine.

Računovodstveni referent Vlatkica Šilipetar upoznaje prisutne sa Godišnjim izvještajem o izvršenju Proračuna Općine Kloštar Ivanić za razdoblje od 01. siječnja do 31. prosinca 2022. Godine.

Otvara se rasprava.

U raspravi učestvuje vijećnik Mislav Lukša i načelnik Željko Filipović.

Zatvara se rasprava i daje se na glasanje.

Konstatira se da je u vijećnici prisutno 10 vijećnika.

Sa 9 glasova „za“ i 1 suzdržanim glasom usvaja se

**GODIŠNJI IZVJEŠTAJ**

**O IZVRŠENJU**

**PRORAČUNA OPĆINE KLOŠTAR IVANIĆ**

**ZA RAZDOBLJE**

**OD 1. SIJEČNJA DO 31. PROSINCA 2022. GODINE**

 **T o č k a 5.**

Rasprava o prijedlogu i donošenje Odluke o raspodjeli rezultata Općine Kloštar Ivanić za 2022. g.,

Računovodstveni referent Vlatkica Šilipetar upoznaje prisutne sa Odlukom o raspodjeli rezultata Općine Kloštar Ivanić za 2022. g.,

Otvara se rasprava.

Zatvara se rasprava i daje se na glasanje.

Konstatira se da je u vijećnici prisutno 10 vijećnika.

Jednoglasno se donosi

 **ODLUKU**

 **O RASPODJELI REZULTATA OPĆINE KLOŠTAR IVANIĆ ZA 2022. GODINU**

 Članak 1.

Ovom se Odlukom utvrđuje namjena i raspodjela ostvarenog viška prihoda Općine Kloštar

Ivanić za 2022. godinu.

 Članak 2.

Stanje na osnovnim računima podskupine 922 koja su iskazana u Godišnjem izvještaju o

izvršenju proračuna za proračunsku godinu na dan 31.12.2022. utvrđena su kako slijedi:

|  |  |  |
| --- | --- | --- |
| Broj | Naziv računa | Stanje 31.12.2022. |
| računa |   |   |
| 92211 | Višak prihoda poslovanja |   827.238,31 €6.232.827,04 kn |
| 92213 | Višak primitaka od financijske imovine |  573.662,15 € 4.322.257,44 kn |
| 92222 | Manjak prihoda od nefinancijske imovine |  798.636,16 € 6.017.324,15 kn |
| 922 | Višak prihoda i primitaka za prijenos u |   |
|   | slijedeće razdoblje |  602.264,29 €4.537.760,33 kn |

 Članak 3.

Stanje na osnovnim računima podskupine 922 koje se odnosi na financijske izvještaje Općine

Kloštar Ivanić za proračunsku godinu na dan 31.12.2022. utvrđena su kako slijedi:

|  |  |  |
| --- | --- | --- |
| Broj | Naziv računa | Stanje 31.12.2022. |
| računa |   |   |
| 92211 | Višak prihoda poslovanja |  804.123,23 €6.058.666,44 kn |
| 92213 | Višak primitaka od financijske imovine |  573.662,15 €4.322.257,44 kn |
| 92222 | Manjak prihoda od nefinancijske imovine | 777.385,54 €5.857.211,32 |
| 922 | Višak prihoda i primitaka za prijenos u |  |
|   | slijedeće razdoblje |  600.399,84 € 4.523.712,56 kn |

Razlika viška prihoda i primitaka za prijenos u slijedeće razdoblje između tablice iz čl. 2. i

tablice iz čl. 3. u iznosu 1.864,46 € /14.047,77 kuna, odnosi se na proračunskog korisnika. Višak rasporediti će proračunski korisnik koji će Odluku o rasporedu rezultata za 2022. godinu donijeti na svojem Upravnom vijeću.

 Članak 4.

Višak prihoda Općine Kloštar Ivanić od 600.399,84 € / 4.523.712,56 kuna sastoji se od neutrošenog viška Dj. vrtića u iznosu 7.664,35 € / 57.747,05 kuna, umanjuje se za obveznu korekcija rezultata iznosu 80.197,46 € / 604.247,79 kuna, te je višak za prijenos u slijedeće razdoblje 512.438,03 € / 3.860.964,34 kune koji će se utrošiti u 2023. godini. Razlika je višak proračunskog korisnika. Višak prihoda od 512.538,03€ / 3.860.964,34 kune sastoji se od: općih prihoda i primitaka i prihoda za posebne namjene. Višak prihoda od 512.438,03 € / 3.860.964,34 kuna raspoređuje se za slijedeće namjene:

1. Rekonstrukcija Vatrogasnog doma 236.183,22 €

 1.779.522,47 kn,

1. Održavanje javne rasvjete 112.000,00 €

 843.864,00 kn,

1. Preuređenje zgrade Društvenog doma Ščapovec u Dj. vrtić 25.000,00 €

 188.362,50 kn,

1. Projektna dokumentacija i nadzor 10.000,00 €

 75.345,00 kn,

1. Zaštitni nasip na streljani Lipovec 32.386,00 €

 244.012,32 kn,

1. Izgradnja pješačke staze u naselju Lipovec Lonjski 96.868,81 €

 729.858,05 kn.

 Članak 5.

Odluka o raspodjeli rezultata Općine Kloštar Ivanić za 2022. godinu stupa na snagu danom donošenja, a objavit će se u Glasniku Zagrebačke županije.

 **T o č k a 6.**

Rasprava o Izvješću o radu Općinskog načelnika Općine Kloštar Ivanić za razdoblje srpanj – prosinac 2022. godine i donošenje Zaključka,

Izvjestitelj: općinski načelnik Željko Filipović upoznaje prisutne sa Izvješćem o radu Općinskog načelnika Općine Kloštar Ivanić za razdoblje srpanj – prosinac 2022.

Otvara se rasprava.

U raspravi učestvuje vijećnik Mislav Lukša, Damir Kašnar i načelnik Željko Filipović.

Zatvara se rasprava i daje se na glasanje.

Konstatira se da je u vijećnici prisutno 11 vijećnika.

Sa 9 glasova „za“ , 1 glasom protiv i 1 suzdžanim glasom donosi se

 **Z A K L J U Č A K**

o Izvješću o radu općinskog načelnika za razdoblje 01.07.2022. – 31.12.2022. godine

I.

Općinsko vijeće razmatralo je Izvješće o radu općinskog načelnika Općine Kloštar Ivanić za razdoblje 01.07.2022. – 31.12.2022. godine, te isto prima na znanje.

II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 7.**

Rasprava o Izvješću o obavljenoj provjeri provedbe naloga i preporuka danih u reviziji učinkovitosti upravljanja nogometnim stadionima i igralištima **u vlasništvu jedinica lokalne samouprave na području Zagrebačke županije u 2017. i 2018. godini i donošenje Zaključka,**

Pročelnica JUO Općine Kloštar Ivanić upoznaje prisutne sa Izvješćem o obavljenoj provjeri provedbe naloga i preporuka danih u reviziji učinkovitosti upravljanja nogometnim stadionima i igralištima **u vlasništvu jedinica lokalne samouprave na području Zagrebačke županije u 2017. i 2018. godini**

Otvara se rasprava.

U raspravi učestvuje vijećnik Mislav Lukša.

Zatvara se rasprava i daje se na glasanje.

Konstatira se da je u vijećnici prisutno 11 vijećnika.

Sa 9 glasova „za“ i 2 suzdržana glasa donosi se

 **Z A K L J U Č A K**

 **o izvješću o obavljenoj provjeri naloga i preporuka danih u reviziji**

 **učinkovitosti upravljanja i raspolaganja nogometnim stadionima i igralištima**

 I.

Općinsko vijeće raspravljalo je o Izvješću o obavljenoj provjeri naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Zagrebačke županije u 2017. i 2018. godini od 31. siječnja 2023. godine, KLASA: 041-02/22-01/66, URBROJ: 613-09-23-36, te isto prima na znanje.

 II.

Zaključak stupa na snagu danom donošenja, a objaviti će se u Glasniku Zagrebačke županije.

 **T o č k a 8.**

 ,

Rasprava o prijedlogu i donošenje:

 a) Izvješća o izvršenju Programa građenja komunalne infrastrukture na području Općine

 Kloštar Ivanić za 2022. g.,

 b) Izvješća o izvršenju Programa održavanja komunalne infrastrukture na području Općine

 Kloštar Ivanić u 2022. g.,

 c) Izvješća o izvršenju Programa javnih potreba u poljoprivredi Općine Kloštar Ivanić za 2022.

 g.,

 d) Izvješća o izvršenju Programa javnih potreba u predškolskom odgoju i obrazovanju za 2022.

 g.,

 e) Izvješća o izvršenju Programa socijalnih potreba Općine Kloštar Ivanić u 2022. g.,

 f)Izvješća o izvršenju Programa javnih potreba u kulturi za 2022. g. i

 g) Izvješća o izvršenju Programa javnih potreba u sportu za 2022. g.

 h) Izvješća o izvršenju Programa korištenja sredstava od zakupa prodaje, prodaje izravnom

 pogodbom, privremenog korištenja i davanja na korištenje izravnom pogodbom

 poljoprivrednog zemljišta u vlasništvu Republike Hrvatske na području Općine Kloštar

 Ivanić za 2022. godinu,

 i) Izvješća o izvršenju Programa utroška sredstava naknade za zadržavanje nezakonito

 izgrađenih zgrada u prostoru za 2022. godinu,

 j) Izvješća o izvršenju Programa utroška sredstava šumskog doprinosa za 2022. godinu,

 Izvjestitelj: općinski načelnik

Računovodstveni referent Vlatkica Šilipetar upoznaje prisutne sa Izvješćima o izvršenju Programa kako je gore navedeno.

Otvara se objedinjena rasprava.

U raspravi učestvuje vijećnik Mislav Lukša.

Zatvara se rasprava i daje se na glasanje.

Konstatira se da je u vijećnici prisutno 10 vijećnika.

Sa 10 glasova „za“ usvaja se

a)**Izvješće o izvršenju Programa građenja komunalne infrastrukture na području Općine**

 **Kloštar Ivanić za 2022. g.,**

Konstatira se da je u vijećnici prisutno 11 vijećnika.

Sa 11 glasova „za“ usvaja se

 **b) Izvješće o izvršenju Programa održavanja komunalne infrastrukture na području Općine**

 **Kloštar Ivanić u 2022. g.,**

Sa 11 glasova „za“ usvaja se

 **c) Izvješće o izvršenju Programa javnih potreba u poljoprivredi Općine Kloštar Ivanić za 2022.**

 **g.,**

Sa 11 glasova „za“ usvaja se

 **d) Izvješće o izvršenju Programa javnih potreba u predškolskom odgoju i obrazovanju za 2022.**

 **g.,**

Sa 11 glasova „za“ usvaja se

 **e) Izvješće o izvršenju Programa socijalnih potreba Općine Kloštar Ivanić u 2022. g.,**

Sa 11 glasova „za“ usvaja se

 **f) Izvješće o izvršenju Programa javnih potreba u kulturi za 2022. g.**

Sa 11 glasova „za“ usvaja se

 **g) Izvješća o izvršenju Programa javnih potreba u sportu za 2022. g.**

Sa 11 glasova „za“ usvaja se

 **h) Izvješće o izvršenju Programa korištenja sredstava od zakupa prodaje, prodaje izravnom**

 **pogodbom, privremenog korištenja i davanja na korištenje izravnom pogodbom**

 **poljoprivrednog zemljišta u vlasništvu Republike Hrvatske na području Općine Kloštar**

 **Ivanić za 2022. godinu,**

Sa 11 glasova „za“ usvaja se

 **i) Izvješće o izvršenju Programa utroška sredstava naknade za zadržavanje nezakonito**

 **izgrađenih zgrada u prostoru za 2022. godinu**,

Sa 11 glasova „za“ usvaja se

 **j) Izvješće o izvršenju Programa utroška sredstava šumskog doprinosa za 2022. godinu,**

 **T o č k a 9.**

. Rasprava o prijedlogu i donošenje:

 a) I. Izmjena i dopuna Programa građenja komunalne infrastrukture za 2023. g.,

 b) **I.** Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

Računovodstveni referent Vlatkica Šilipetar upoznaje prisutne sa I. Izmjenama i dopuna Programa građenja komunalne infrastrukture za 2023. g.i **I.** Izmjenama i dopunama Odluke o **Proračunu Općine Kloštar Ivanić za 2023. godinu i projekcije za 2024. i 2025. g.,**

Otvara se objedinjena rasprava.

Vijećnica Đurđica Grganja predlaže amandman na prijedlog načelnika od 03.04.2023. god za I Izmjene i dopune Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

**Predlaže slijedeću izmjenu u posebnom dijelu I. Izmjena i dopuna Odluke o proračunu za 2023. Godinu i projekcije za 2024. i 2025. godinu.**

**SMANJENJE**

**Program:1007, Potpora poljoprivredi**

**Tekući projekt: T100702, Izložba konja i konjskih zaprega**

**Umanjiti planirani iznos iz izvora 1, Opći prihodi i primici za iznos od 14.027,00 eura tako da ukupno iznosi 0,00 eura.**

**POVEĆANJE**

**Program:1018, Prostorno uređenje i unapređenje stanovanja**

**Aktivnost: A101803, Uređenje zapuštenih privatnih parcela**

**Povećati planirani trošak iz izvora 1, Opći prihodi i primici za iznos od 14.027,00 eura, tako da ukupno iznosi 24.027,00 eura.**

Načelnik prihvaća amandman.

U raspravi učestvuje vijećnik Mislav Lukša.

Predsjednik Općinskog vijeća daje 5 minuta pauzu radi dogovora oko predloženog amandmana.

Nakon pauze vijećnica Đurđica Grganja povlači predloženi amandman.

Zatvara se rasprava i daje se na glasanje I. Izmjena i dopuna Programa građenja komunalne infrastrukture za 2023. g.,

U 18,05 radu vijeća pridružuje se vijećnica Kristina Borić.

Konstatira se da je u vijećnici prisutno 12 vijećnika.

Sa 11 glasova „za“ i 1 suzdržanim glasom usvajaju se

**I. IZMJENE I DOPUNE**

**P R O G R A M A**

**GRAĐENJA KOMUNALNE INFRASTRUKTURE**

**NA PODRUČJU OPĆINE KLOŠTAR IVANIĆ ZA 2023. GODINU**

I. OPĆE ODREDBE

Članak 1.

I. Izmjenama i dopunama mijenja se Program građenja komunalne infrastrukture na

području Općine Kloštar Ivanić u 2023. godini donesen na 11. sjednici Općinskog vijeća

Općine Kloštar Ivanić dana 14.12.2022. godine („Glasnik Zagrebačke županije" broj 51/22).

Ovim Programom građenja komunalne infrastrukture (u daljnjem tekstu: Program) određene su građevine komunalne infrastrukture koje će se:

* graditi radi uređenja neuređenih dijelova građevinskog područja,
* graditi u uređenim dijelovima građevinskog područja,
* graditi izvan građevinskog područja,
* rekonstruirati,
* uklanjati.

Građevine komunalne infrastrukture jesu:

* nerazvrstane ceste,
* javne prometne površine na kojima nije dopušten promet motornih vozila (pješačke staze, biciklističke staze, trgovi),
* javne zelene površine (parkovi, drvoredi, dječja igrališta, sportski i rekreacijski prostori)
* građevine i uređaji javne namjene (nadstrešnice, zdenci, spomenici),
* javna rasvjeta,
* groblja,
* građevine namijenjene obavljanju javnog prijevoza.

Članak 2.

Sadržaj Programa prikazan je u tablici:

**1. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

 **UKUPNO 10.000,00 EUR**

* 1. NERAZVRSTANE CESTE UKUPNO 10.000,00 EUR

|  |  |  |
| --- | --- | --- |
| Objekt ili uređaj | Izvor financiranja | Plan za 2023. godinu |
| Projekt Spojne ceste Naftaplinska-Švearova | Komunalna naknada |  10.000,00  |  10.000,00  |

**2. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA**

 **UKUPNO 951.799,00 EUR**

2.1. PJEŠAČKE STAZE UKUPNO 812.999,00 EUR

|  |  |  |
| --- | --- | --- |
| Objekt ili uređaj | Izvor financiranja | Plan za 2023. godinu |
| Projekt pješačke staze u naselju Lipovec Lonjski | Komunalni doprinos | 1.660,00  |  1.660,00  |
| Gradnja pješačke staze u naselju Lipovec Lonjski | Potpora Ministarstva graditeljstvaPotpora Zgb ŽupanijeRudna rentaVišakKomunalna naknadaKomunalni doprinos | 50.000,00 33.000,00 153.131,1996.868,81 8.872,00 8.872,00  |  350.744,00  |
| Stručni nadzor gradnje pješačke staze u naselju Lipovec Lonjski | Prihodi od legalizacije nezakonito izgrađenih građevina Rudna renta | 5.000,00 1.635,00  |    6.635,00  |
| Projekt pješačke staze u naselju Bešlinec | Rudna renta | 9.290,00  |  9.290,00  |
| Gradnja pješačke staze u naselju Bešlinec | Kredit | 426.090,00  |  426.090,00  |
| Stručni nadzor gradnje pješačke staze u naselju Bešlinec | Prihod od prodaje zemljišta u vlasn. RHRudna renta | 6.790,00 2.500,00  |  9.290,00  |
| Projekt pješačke staze u ulici Stjepana Radića | Rudna renta | 9.290,00  | 9.290,00  |

2.2. JAVNE ZELENE POVRŠINE UKUPNO 8.000,00 EUR

|  |  |  |
| --- | --- | --- |
| Objekt ili uređaj | Izvor financiranja | Plan za 2023. godinu |
| Uređenje Parka hrvatskih branitelja | Komunalna naknada | 8.000,00  |  8.000,00 |

2.3. GROBLJA UKUPNO 130.800,00 EUR

|  |  |  |
| --- | --- | --- |
| Objekt ili uređaj | Izvori financiranja | Plan za 2023. godinu |
| Izrada grobnih okvira | Grobna naknada | 26.500,00  |  26.500,00  |
| Izrada ograde na groblju Sobočani | Komunalni doprinosKomunalna naknada | 20.240,00 7.510,00  |  27.750,00  |
| Nadzor nad izradom ograde na groblju Sobočani | Komunalna naknada | 1.500,00  | 1.500,00  |
| Izrada ograde na groblju Kloštar | Komunalna naknada | 29.750,00  |  29.750,00  |
| Nadzor nad izradom ograde na groblju Kloštar | Komunalna naknada | 1.300,00  | 1.300,00  |
| Uređenje parkirališta za groblje Sobočani | Grobna naknadaKomunalni doprinos | 15.000,00 2.500,00 |  17.500,00 |
| Izrada kazeta za polaganje urne | Komunalni doprinos |  6.600,00  |  6.600,00  |
| Uređenja na grobljima | Prihod od prodaje zemljišta u vlasništvu RH i općine | 19.900,00 | 19.900,00 |

**3. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI S PROCJENOM TROŠKOVA**

 **UKUPNO 14.000,00 EUR**

3.1. NERAZVRSTANE CESTE UKUPNO 14.000,00 EUR

|  |  |  |
| --- | --- | --- |
| Objekt ili uređaj | Izvor financiranja | Plan za 2023. godinu |
| Projekt rekonstrukcije Badalićeve ulice | Komunalna naknada |  14.000,00  | 14.000,00  |

**PROGRAM GRAĐENJA KOMUNALNE INFRASTRUKTURE**

 **SVEUKUPNO 975.799,00 EUR**

Članak 3.

U skladu sa sadržajem Programa prikazanim u članku 2. troškovi Programa građenja komunalne infrastrukture za 2023. godinu raspoređuju se na slijedeće izvore financiranja:

|  |  |  |
| --- | --- | --- |
| Izvor | Naziv izvora prihoda | Plan za 2023. godinu |
| **4** | **Prihodi za posebne namjene** (komunalna naknada, komunalni doprinosi, rudna renta, grobna naknada, prihodi od legalizacije nezakonito izgrađenih građevina, prihod od zakupa i korištenja zemljišta u vlasništvu RH ) |  343.150,19 |
| **5** | **Pomoći** (kapitalne pomoći iz državnog proračuna, kapitalne pomoći iz proračuna Zagrebačke županije i sredstva fiskalnog izravnanja) |  83.000,00  |
| **7** | **Prihodi od prodaje ili zamjene nefinancijske imovine** (prihod od prodaje zemljišta u vlasništvu RH) | 26.690,00  |
| **8** | **Namjenski primici** (primitak od financijske institucije i primitak od prodaje udjela) |  426.090,00  |
| **9** | **Višak** | 96.868,81 |
|  | **UKUPNO:** | **975.799,00**  |

Članak 4.

Novčana sredstva za 2023. godinu iskazana ovim Programom raspoređuju se za pojedine stavke u skladu s dinamikom ostvarenja.

Članak 5.

I. Izmjene i dopune programa građenja komunalne infrastrukture na području Općine Kloštar Ivanić za 2023. godinu stupaju na snagu danom donošenja, a objavit će se u Glasniku Zagrebačke županije.

Sa 11 glasova „za“ i 1 suzdržanim glasom usvajaju se

**I. IZMJENE I DOPUNE**

**ODLUKE O PRORAČUNU OPĆINE KLOŠTARE IVANIĆ ZA 2023. GODINU**

**I PROJEKCIJE ZA 2024. I 2025. GODINU.**

 **T o č k a 10.**

 Rasprava o prijedlogu i donošenje Odluke o koeficijentima za obračun plaća službenika i

 namještenika Jedinstvenog upravnog odjela Općine Kloštar Ivanić,

 Izvjestitelj općinski načelnik upoznaje prisutne sa prijedlogom Odluke o koeficijentima za obračun plaća službenika i namještenika Jedinstvenog upravnog odjela Općine Kloštar Ivanić,

Otvara se rasprava.

U raspravi učestvuju vijećnik mislav Lukša. Ivo Ćosić, Zlatko Bunjevac i načelnik Željko Filipović.

Zatvara se rasprava i daje na glasanje.

Konstatira se da je u vijećnici prisutno 12 vijećnika.

Jednoglasno se donosi

 **O D L U K A**

 **o koeficijentima za obračun plaća službenika i namještenika**

 **Jedinstvenog upravnog odjela Općine Kloštar Ivanić**

 I.

Ovom Odlukom utvrđuju se koeficijenti za obračun plaća službenika i namještenika Jedinstvenog upravnog odjela Općine Kloštar Ivanić.

 II.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

 III.

Koeficijenti za obračun plaće službenika i namještenika iz članka I. ove Odluke određuje se

u slijedećim vrijednostima:

1. **JEDINSTVENI UPRAVNI ODJEL**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj Potkategorija Naziv radnog mjesta Klasifikacijski rang Koeficijent

 radnog mjesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Radno mjesto I. kategorije**

1. Glavni

 rukovoditelj Pročelnik Jedinstvenog upravnog odjela 1. 2,80

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Radna mjesta III. kategorije**

2. Viši referent Viši referent za pravne poslove 9. 2,45

3. Viši referent

 - komunalni redar Komunalni redar 9. 2,45

4. Referent Referent za poslove samouprave

i administrativne poslove 11. 2,30

5. Referent Računovodstveni referent 11. 2,35

6. Referent Referent za komunalne djelatnosti i

 gospodarstvo 11. 2,15

7. Referent Referent za opće poslove

 i praćenje nabave 11. 2,00

8. Referent Referent za obračun naknada i

 doprinosa 11. 2,10

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Radna mjesta IV. kategorije**

 Namještenici

 Podkategorije II.

9. 1. razina – domar 11. 1,50

10. 2. razina – spremač 13. 1,40

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **VLASTITI POGON**

 **Radna mjesta IV. kategorije**

Namještenici

 Podkategorije II.

11. 2. razina – čistač 13. 1,40

12. 2. razina – komunalni radnik na

 grobljanskim poslovima 13. 1,40

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 III.

Stupanjem na snagu ove Odluke prestaje važiti Odluka o koeficijentima za obračun plaća službenika i namještenika Jedinstvenog upravnog odjela Općine Kloštar Ivanić ( Glasnik Zagrebačke županije broj 9/20 i 35/20).

 IV.

Ova Odluka stupa na snagu osmi dan od dana objave u „Glasniku Zagrebačke županije“, a primjenjuje se od 01. svibnja 2023. godine, točnije kod isplate plaće za svibanj 2023. godine.

 **T o č k a 11.**

 Rasprava o prijedlogu i donošenje Odluke o dugoročnom kreditnom zaduženju Općine Kloštar

 Ivanić kod HBOR-a,

Izvjestitelj općinski načelnik upoznaje prisutne sa Odlukom o dugoročnom kreditnom zaduženju Općine Kloštar Ivanić kod HBOR-a.

Otvara se rasprava.

U raspravi učestvuje vijećnik Zlatko Bunjevac i Mislav Lukša.

Zatvara se rasprava i daje na glasanje.

Konstatira se da je u vijećnici prisutno 12 vijećnika.

Jednoglasno se donosi

 **ODLUKA**

 **o dugoročnom kreditnom zaduženju Općine Kloštar Ivanić kod HBOR-a.**

 Članak 1.

 Odobrava se dugoročno zaduženje Općine Kloštar Ivanić putem dugoročnog kredita kod Hrvatske banke za obnovu i razvitak iz Zagreba u iznosu 426.090,00 EUR (slovima:četristodvadesetšesttisućadevedeseteura) za financiranje kapitalnog projekta Općine Kloštar Ivanić i to:

* + 1. K100601 Izgradnja i asfaltiranje cesta, pješačkih staza, trgova, parkova, raskrižja – Gradnja pješačke staze u naselju Bešlinec, koji uključuje građevinske radove i PDV.

Članak 2.

 Dugoročni kredit iz članka 1. ove Odluke odobrava se uz slijedeće uvjete:

|  |  |
| --- | --- |
| Kreditor: | Hrvatska banka za obnovu i razvitak („HBOR“)  |
| Projekt: | Gradnja pješačke staze u naselju Bešlinec |
| Iznos i valuta : | 426.090,00 EUR  |
| Vrsta posla: | Dugoročni kredit – izravno kreditiranje putem programa kreditiranja Investicije javnog sektora, |
| Namjena kredita: | Građevinski radovi i PDV  |
| Valuta kredita: | U EUR |
| Krajnji rok korištenja kredita: | 31.12.2024. godine |
| Način korištenja: | Kredit će se koristiti temeljem pravovaljane dokumentacije o namjenskom korištenju kredita, po zahtjevu Općine Kloštar Ivanić, nakon odobrenja od strane HBOR-a, zaključenja ugovora između HBOR-a i Općine Kloštar Ivanić, a po ispunjenju svih ugovornih uvjeta i to isplatom izvođaču radova. |
| Rok i način otplate kredita: | U 60 jednakih uzastopnih tromjesečnih rata koje dospijevaju zadnjeg dana u mjesecu |
| Otplata kredita: | 15 godina bez počeka  |
| Dospijeće 1. rata: | 31.03.2025. godine;  |
| Interkalarna kamata | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.  |
| Kamatna stopa: | 3,2 % godišnje, fiksna, uz mogućnost subvencioniranja kamatne stope kroz Nacionalni plan oporavka i otpornosti (NPOO)Ukoliko bi se kamatna stopa subvencionirala iz sredstava NPOO-a subvencija u rasponu od 50%-75% će se obračunavati u odnosu na važeću referentnu kamatnu stopu (trenutno iznosi 3,66%) i to samo na kapitalna ulaganja, bez PDV-a.  |
| Zatezna kamata: | U skladu s važećim Pravilnikom o načinu i rokovima obračuna kamata, promjenjiva  |
| Naknada za obradu kredita: | 0,2% jednokratno, prije prvog korištenja |
| Naknada za rezervaciju sredstava: | Ne naplaćuje se  |
| Prijevremena otplata kredita: | Prijevremena otplata kredita moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita. |
| Naknada za prijevremenu otplatu kredita | 1% od svote prijevremeno otplaćene glavnice. |
| Instrumenti osiguranja kredita: |  bjanco vlastite akceptirane mjenice „bez protesta“, uz mjenično očitovanjezadužnica |
| preduvjeti korištenja kredita i/ili odobrenja: | Standardni preduvjeti za ovakvu vrstu financiranja, što, među ostalim, uključuje:* dostava sveukupne projektne dokumentacije u skladu sa zahtjevima Kreditodavatelja;
* dostavu svih dozvola, suglasnosti i rješenja potrebnih za gradnju;
* dostavu instrumenata osiguranja;
* plaćanje svih naknada Kreditodavatelju;
* zahtjev za povlačenje kredita dostavljen s odgovarajućom dokumentacijom;
* dostavu Suglasnosti od strane Ministarstva financija/Vlade RH za zaduženje kod HBOR-a
 |
| Ostale odredbe: | Sukladno Odluci HBOR-a i odredbama o općim uvjetima kreditnog poslovanja HBOR-a.Ostali uvjeti koji nisu regulirani ovom Odlukom regulirati će se Ugovorom o kreditu. |

Članak 3.

 Ovlašćuje se Općinski načelnik Općine Kloštar Ivanić za zaključivanje Ugovora o kreditu, sa Hrvatskom bankom za obnovu i razvitak iz Zagreba nakon dobivanja suglasnosti Vlade Republike Hrvatske / Ministarstva financija Republike Hrvatske.

 Ovlašćuje se Općinski načelnik Općine Kloštar Ivanić za izdavanje zadužnice i mjenica za Općinu Kloštar Ivanić kao jamstvo osiguranja povrata kredita.

Članak 4.

 Ova Odluka stupa na snagu danom donošenja, a objaviti će se u Glasniku Zagrebačke županije.

 **T o č k a 12.**

Rasprava i donošenje Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike hrvatske na području Općine Kloštar Ivanić.

Pročelnica JUO OKI, Sanela Đura upoznaje prisutne sa Odlukom o imenovanju Povjerenstva za uvođenje u posjed poljoprivrednog zemljišta u vlasništvu Republike hrvatske na području Općine Kloštar Ivanić.

Otvara se rasprava.

Zatvara se rasprava i daje na glasanje.

Konstatira se da je u vijećnici prisutno 12 vijećnika.

Jednoglasno se donosi

**ODLUKA**

**O IMENOVANJU POVJERENSTVA ZA UVOĐENJE U POSJED POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE KLOŠTAR IVANIĆ**

**Članak 1.**

 Ovom Odlukom osniva se i imenuje se Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Kloštar Ivanić (u daljnjem tekstu: Povjerenstvo za uvođenje u posjed).

 Povjerenstvo za uvođenje u posjed čine tri člana: po jedan predstavnik pravne, geodetske i agronomske struke.

**Članak 2.**

 U Povjerenstvo za uvođenje u posjed imenuju se:

1. Sanela Đura, predstavnik pravne struke,
2. Krunoslav Prosinečki, predstavnik geodetske struke,
3. Nenad Đura, predstavnik agronomske struke.

**Članak 3.**

Povjerenstvo za uvođenje u posjed obavlja poslove propisane odredbama Zakona o poljoprivrednom zemljištu i podzakonskim propisima donesenim temeljem tog Zakona.

**Članak 4.**

 Stručne i administrativne poslove za potrebe Povjerenstva za uvođenje u posjed obavlja Jedinstveni upravni odjel Općine Kloštar Ivanić.

**Članak 5.**

Ova Odluka stupa na snagu prvog dana od dana objave u Glasniku Zagrebačke županije.

 T o č k a 13.

Razno.

Načelnik upoznaje prisutne sa Zelenom čistkom koja će se održati 22.04.2023. na području Općine Kloštar Ivanić i ujedno poziva tko je u mogućnosti pridružiti se u tu hvale vrijednu akciju.

Zlatko Bunjevac iznosi: akciji će se pridružiti lovci. Nakon akcije poziva na zakusku u domu u Čemernici Lonjskoj.

Završeno u 18,30.

Zapisničar: Predsjednik

Lidija Zubatović Općinskog vijeća:

 Miljenko Majdek